<classify> KULWA MZEE DAR ES SALAAM Kesi ya Abdallah Bulembo ya kudaiwa kutapeliwa Sh milioni 100inayomkabili aliyewahi kuwa Mwenyekitiwa UWT-CCM Wilaya ya Kinondoni, Frolence Masunga 45 imepigwa kalenda hadiMachi 25 mwaka huu. Kesi hiyo inayomkabili mshtakiwa huyo ambaye pia ni mfanyabiashara,mkazi wa Kimara Suka ilitajwa juzi katika Mahakama ya Wilaya ya Ilala mbele yaHàkimu Mfawidhi Martha Mpanze. Shauri hilo linatajwa kwa mara ya pili ambapo ilishatajwa kwa mara yakwanza Januari 22. Masunga anashtakiwa kwa kosa la kuchukua fedha za Abdallah MajoraBulembo, kwa njia ya udanganyifu. Kwa mujibu wa hati ya mashtaka inadaiwa kuwa Februari mwaka jana katikaeneo la Kinyerezi jijini Dar es Salaam Masunga alipokea kiasi cha fedha zakitanzania Sh milioni 100 kutoka kwa Bulembo akidai anamuuzia nyumba iliyopoKinyerezi ndani ya Manispaa ya ilala. Mshtakiwa anadaiwa alifanya hivyo wakati akijua si kweli kwani hakuweza kukabidhi nyaraka za nyumbahiyo kwa Bulembo hivyo nyumba hiyo kuendelea kubaki mikononi mwake.  <topic>: kitaifa 